Rebɛin ifezziḍen yella yiwen n ccix d amusnaw ameqran. Asmi i d-yewweḍ lɛid, iserreḥ i tugett deg ḍḍelba-ines, i ǧǧa-d ḥaca widak-nni i i ẓewren. Ruḥen ɣur-s, nnan-as : -Amek, a ccix, tura nekkni ur nettruḥ ara a nɛeyyed deg yixxamen-nneɣ? D ayen isehlen. Ad dnefreq idrimen deg ugar-aneɣ, ad d-naɣ yes-sen ikerri ɣef ara a nɛeyyed. I sen-yenna ccix-nni.Qeblen s rray i sen-d-yefka. Ikker ccix-nni iteddu, isteqsay, ittunag ɣef kra win yesɛan ufrik a t-id-yaɣ, a t-yezlu i ḍḍelba-s. Inna-as-d yiwen : -  Awlidi, yella yiwen n urgaz isɛa ikerri ɣur-s setta neɣ sebɛa iseggasen d netta yettrebbi deg-s. - Ma nniɣ-as, wissen ma ad iyi-t-idyezzenz ? - Ke, a ccix, ma tenniḍ-as ur k-yettgami ara.